15.4.2010 Jurnalul Oficial al Uniunii Europene L 94/33 DECIZII DECIZIA COMISIEI din 14 aprilie 2010 de modificare a Directivei 2009/42/CE a Parlamentului European și a Consiliului privind raportările statistice cu privire la transportul maritim de mărfuri și pasageri (Text cu relevanță pentru SEE) (2010/216/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 2009/42/CE a Parlamentului European și a Consiliului din 6 mai 2009 privind raportările statistice cu privire la transportul maritim de mărfuri și pasageri (!), în special articolul 3, întrucât: (1) În producția de statistici europene ar trebui să existe un echilibru între nevoile utilizatorilor şi povara suportată de respondenți. (2) Datele existente care sunt culese în conformitate cu legis- laţia UE referitoare la raportările statistice în domeniul transportului maritim de mărfuri și pasageri, precum şi politica de difuzare a lor au făcut obiectul unei analize tehnice realizate la nivelul UE, cu scopul de a propune soluții tehnice susceptibile de a simplifica, cât mai mult posibil, diferitele activități necesare producției statistice şi, în același timp, de a face ca rezultatul final să fie concordant cu nevoile actuale şi previzibile ale utiliza- torilor. (3) În urma acestei analize, statisticile trimestriale existente privind transporturile de pasageri în principalele porturi europene și privind traficul naval în principalele porturi europene ar trebui să fie transmise Comisiei (Eurostat) și difuzate în fiecare an, în timp ce variabila referitoare la dimensiunea de clasificare „naționalitatea de înregistrare a navelor” în statisticile trimestriale existente privind trans- portul de pasageri în principalele porturi europene ar trebui să fie culese de statele membre pe bază de volun- tariat. () JO L 141, 6.6.2005, p. 29. (4) Nomenclatura utilizată pentru zonele de țărm maritim şi nomenclatura privind naţionalitatea de înregistrare a navelor trebuie să fie adaptate la progresul tehnic. (5) Prin urmare, Directiva 2009/42/CE ar trebui să fie modi- ficată în consecință. (6)  Măsurile prevăzute în prezenta decizie sunt conforme cu avizul Comitetului sistemului statistic european, instituit prin Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene (?), ADOPTĂ PREZENTA DECIZIE: Articolul 1 Anexele IV, V și VIII la Directiva 2009/42/CE sunt înlocuite cu textul din anexa la prezenta decizie. Articolul 2 Prezenta decizie intră în vigoare în ziua următoare datei publicării în Jurnalul Oficial al Uniunii Europene. Primul an de referință pentru aplicarea prezentei decizii este 2009, vizând datele referitoare la anul 2009. Adoptată la Bruxelles, 14 aprilie 2010. Pentru Comisie Președintele Josă Manuel BARROSO () JO L 87, 31.3.2005, p. 164.